115 
26. September. Farum Lillevang. 
Under en vindfældet Rødgran, der laa tværs over en lille Sump, 
fandtes en musegnavet Kogle med vedliggende Skæl og Frøvinger. 
Under en anden vindfældet Gran fandtes flere musegnavede Kogler 
med vedliggende Skæl. 
26. September. Uggeløse Hegn. Rødgranbevoksning. 
Under Granris fandtes en gnavet Kogle. Under et mindre Gran¬ 
træ, hvis Grene naaede næsten til Jorden, laa 7 helt eller delvis 
gnavede Kogler. 
En Stub var helt mineret, i to Etager. I 1ste Etage laa 4 gna¬ 
vede Kogler med tilhørende Skæl; i 2den Etage laa 5 gnavede 
Kogler; i et Sidekammer, der var anlagt i en udhulet Rod, fandtes 
5 gnavede Kogler. 
Fra en kredsrund Fordybning i Jorden, hvor der tidligere har 
staaet en Stub, som nu er helt forsvundet, udstraalede flere hule 
Rødder, der var benyttede til Musegange. 1 ) Baade i selve Fordyb¬ 
ningen og i Gangene fandtes gnavede Kogler, ialt 14, og betyde¬ 
lige Dynger af Skæl og Frøvinger. 
*) Ved en tidligere Lejlighed har jeg fundet det samme, at Musene fører 
deres Gange ned gennem hule Rødder af et udgaaet Træ. Det var i 
Kobskov ved Silkeborg; ved at følge et vidtstrakt System af Musegange 
fandtes nogle af Gangene tapetserede med et Lag, der viste sig at være 
Rodbark. En nærmere Undersøgelse af dette Forhold klarlagde, at en 
af Hovedgangene begyndte oppe ved en Birkestub, i en derfra udgaaende 
hul Rod, og Gangen gik, stadig inde i den hule Birkerod, dybt ned i 
Jorden og grenede sig med Roden. Rodrørets Diameter var til at begynde 
med som en Arms, men blev selvfølgelig efterhaanden snevrere, og hvor 
det hørte op, var dets Diameter som et Kosteskafts. Inde i Røret fandtes 
findelte Rester af Veddet, medens Rodens mere uforgængelige Bark stod 
tilbage og dannede en Tunnel; Bunden af denne Løbegang viste sine 
Steder Slid efter Dyrenes Færden. Paa den Maade kan Musene føre 
deres Gange dybt ned selv i meget haard, næsten Ahl-lignende Jord, 
hvilket var Tilfældet i Kobskov, hvor de rørformede Rodgrene fulgtes 
ned til en Dybde af 70 Cm.; de gik over i andre Gange, der atter førte 
op mod Overfladen og aabnede sig med Musehuller. 
8 * 
